આંખો બંધ રાખીને વૉકિંગ મેડિટેશન કરવું એ ભગવાન બુદ્ધ દ્વારા વપરાશમાં લેવાતી ટેકનિક હતી. એ અત્યંત સુંદર અને રિલેક્સિંગ વૉકિંગ અનુભવ છે. જો આંખો બંધ રાખીને વૉકિંગ મેડિટેશન કરશો તો અત્યંત રિલેક્સ લાગશે. હું ચાલું ત્યારે એમ લાગે છે કે જાણે હું પ્રકૃતિ સાથે ડીપલી કનેક્ટ છું. હું મારા શ્વાસ પર ધ્યાન કેન્દ્રિત કરું છું. પક્ષીઓને સાંભળું છું અને ક્યારેક એમ પણ બને છે કે જાણે પક્ષીઓ મને જાણતાં હોય અને મને કોઈ મેસેજ આપે છે એવું હું અનુભવું છું. થોડા દિવસ તો હું પણ મારી જાતને પૂછતી હોઉં છું કે વધુ આધ્યાત્મિકતા મેળવવા મારે શું કરવું જોઈએ? મારી જિંદગીનો હેતુ શો છે? કેવી રીતે હું માનવતાની વધુ સારી રીતે સેવા કરી શકું? તમે પણ આ જ રીતે કરી શકો છો અને કુદરત સાથે કનેક્ટ થઈ શકો છો. .